
	KAUNO STALO TENISO KLUBO RAUDONA JUODA

TURNYRO „JAUNOJI ŽVAIGŽDĖ“
NUOSTATAI

1. Bendrosios nuostatos, trumpa apžvalga

Turnyrą "JAUNOJI ŽVAIGŽDĖ“ organizuoja ir prizus įsteigia Kauno stalo teniso klubas Raudona Juoda. 

Stalo tenisas ─ olimpinė sporto šaka. 2011 metų gegužės 25 dieną Kaune atidarytas naujas ir modernus stalo teniso klubas Raudona Juoda, kuris prisideda prie šios sporto šakos populiarinimo. 
2. Varžybų tikslas ir uždaviniai

Plėtoti ir populiarinti stalo teniso sportą Lietuvoje, panaudoti jį kaip fizinio auklėjimo, sveikatos stiprinimo, aktyvaus poilsio bei laisvalaikio įgyvendinimo praleidimo priemonę, skatinti žmones lankytis stalo teniso varžybose, plėtojant kilnius, komunikacinius santykius sporte bei išaiškinant stipriausius turnyro dalyvius.

3. Varžybų organizavimas

Varžybos vyks 2022 m. vasario 26 d. (šeštadienį), stalo teniso klube Raudona Juoda, adresu R. Kalantos g. 30 Kaunas (5 aukštas). Dalyvių registracija vykdoma www.raudonajuoda.puslapiai.lt
Registruojami viso 64 žaidėjai. TURNYRE SKAIČIUOJAMAS REITINGAS!
Apšilimai nuo 9.00 val. Registracija uždaroma varžybų dieną - 9:30 val. Varžybų pradžia 10.00 val. 
4. Dalyvavimo sąlygos

Turnyre gali dalyvauti tiek berniukai, tiek mergaitės, gimę 2011 metais (ir jaunesni). Dalyvių reitingas neribojamas. Berniukai ir mergaitės žaidžia vienoje grupėje (mergaičių reitingas dauginamas iš 8). Varžyboms pasibaigus bus apdovanojami penki geriausiai pasirodę berniukai ir penkios geriausiai pasirodžiusios mergaitės. Prizai priklausys nuo užimamos vietos!
 Startinis mokestis žaidėjui – 6 eurai.
5. Varžybų sistema

Varžybų sistema parenkama varžybų dieną, atsižvelgiant į užsiregistravusių dalyvių skaičių.

6. Apdovanojimas

Varžybų nugalėtojai ir prizininkai bus apdovanojami Raudona Juoda klubo įsteigtais prizais. 
PAPILDOMAI

1. Sportininkai už savo sveikatą varžybų metu atsako patys.

2. Visi dalyviai privalo turėti galiojančią LSTA licenciją. 
3.  Aktualūs ir nuostatuose neaptarti klausimai bus nagrinėjami su varžybų organizatoriais, vyriausiuoju turnyro teisėju.
4. Žaidėjai dalyvaujantys turnyre patys įsipareigoja susipažinti su nuostatais ir savo dalyvavimu patvirtina, jog su jais sutinka ir jų laikosi.

